**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PATALPŲ PANAUDOS LAZDIJŲ RAJONO SAVIVALDYBĖS ADMINISTRACIJAI

2019 m. lapkričio 27 d. Nr. 34-201

 Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu ir 3 dalimi, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. [5TS-169](https://teisineinformacija.lt/lazdijai/Default.aspx?Id=3&DocId=53502) „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1, 6.1, 8.1 ir 9.1 papunkčiais, atsižvelgdama į Lazdijų r. Kapčiamiesčio Emilijos Pliaterytės mokyklos 2019-11-14 sutikimą Nr. KPM10-99 ir į Lazdijų r. Kapčiamiesčio Emilijos Pliaterytės mokyklos 2019-11-14 raštą Nr. KPM10-100 „Dėl panaudos sutarties sudarymo“, Lazdijų rajono savivaldybės taryba n u s p r e n d ž i a:

 1. Leisti Lazdijų r. Kapčiamiesčio Emilijos Pliaterytės mokyklai (kodas 290633160) perduoti neatlygintinai naudotis pagal panaudos sutartį 20 metų laikotarpiui Lazdijų rajono savivaldybės administracijai (kodas 188714992) Lazdijų rajono savivaldybei nuosavybės teise priklausančias Lazdijų r. Kapčiamiesčio Emilijos Pliaterytės mokyklos patikėjimo teise valdomame pastate (unikalus Nr. 4400-2848-7030:2211), esančiame adresu: Taikos g. 11K1-7A, Kapčiamiesčio mstl., Kapčiamiesčio sen., Lazdijų r. sav., 103,95 kv. m ploto patalpas: Nr. 7A-1 (plotas – 29,63 kv. m), 7A-2 (plotas – 14,74 kv. m), 7A-3 (plotas – 29,79 kv. m), 7A-4 (plotas – 29,79 kv. m), su bendro naudojimo 38,37 kv. m patalpomis, jos nuostatuose numatytai veiklai vykdyti.

 2. Įpareigoti panaudos gavėją savo lėšomis atlikti reikalingą nekilnojamojo daikto einamąjį ar statinio kapitalinį bei kito ilgalaikio materialiojo turto, gauto panaudos pagrindais, remontą.

 3. Įgalioti Lazdijų r. Kapčiamiesčio Emilijos Pliaterytės mokyklos direktorių pasirašyti šio sprendimo 1 punkte nurodytų patalpų panaudos sutartį.

 4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, tel. (8 318) 51 460

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL PATALPŲ PANAUDOS LAZDIJŲ RAJONO SAVIVALDYBĖS ADMINISTRACIJAI“ PROJEKTO

**AIŠKINAMASIS RAŠTAS**

2019-11-18

 Lazdijų rajono savivaldybės tarybos sprendimo projektas „Dėl patalpų panaudos Lazdijų rajono savivaldybės administracijai“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu ir 3 dalimi, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. [5TS-169](https://teisineinformacija.lt/lazdijai/Default.aspx?Id=3&DocId=53502) „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1, 6.1, 8.1 ir 9.1 papunkčiais, atsižvelgiant į Lazdijų r. Kapčiamiesčio Emilijos Pliaterytės mokyklos 2019-11-14 sutikimą Nr. KPM10-99 ir į Lazdijų r. Kapčiamiesčio Emilijos Pliaterytės mokyklos 2019-11-14 raštą Nr. KPM10-100 „Dėl panaudos sutarties sudarymo“.

 Lazdijų rajono savivaldybės administracija 2019-10-31 rašte Nr. 1-2991 „Dėl patalpų panaudos“ prašo suteikti pagal panaudos sutartį 20 metų laikotarpiui Lazdijų rajono savivaldybės administracijos Kapčiamiesčio seniūnijos veiklai vykdyti, Lazdijų rajono savivaldybei nuosavybės teise priklausančias, Lazdijų r. Kapčiamiesčio Emilijos Pliaterytės mokyklos patikėjimo teise valdomame pastate, esančiame Taikos g. 11K1-7A, Kapčiamiesčio mstl., Kapčiamiesčio sen., Lazdijų r. sav., administracinės paskirties 103,95 kv. m patalpas su bendro naudojimo 38,37 kv. m patalpomis, kurių unikalus Nr. 4400-2848-7030:2211.

 Šio projekto tikslas:

 1. Leisti Lazdijų r. Kapčiamiesčio Emilijos Pliaterytės mokyklai (kodas 290633160) perduoti neatlygintinai naudotis pagal panaudos sutartį 20 metų laikotarpiui Lazdijų rajono savivaldybės administracijai (kodas 188714992) Lazdijų rajono savivaldybei nuosavybės teise priklausančias Lazdijų r. Kapčiamiesčio Emilijos Pliaterytės mokyklos patikėjimo teise valdomame pastate (unikalus Nr. 4400-2848-7030:2211), esančiame adresu: Taikos g. 11K1-7A, Kapčiamiesčio mstl., Kapčiamiesčio sen., Lazdijų r. sav., 103,95 kv. m ploto patalpas: Nr. 7A-1 (plotas – 29,63 kv. m), 7A-2 (plotas – 14,74 kv. m), 7A-3 (plotas – 29,79 kv. m), 7A-4 (plotas – 29,79 kv. m), su bendro naudojimo 38,37 kv. m patalpomis, jos nuostatuose numatytai veiklai vykdyti.

 2. Įpareigoti panaudos gavėją savo lėšomis atlikti reikalingą nekilnojamojo daikto einamąjį ar statinio kapitalinį bei kito ilgalaikio materialiojo turto, gauto panaudos pagrindais, remontą.

 3. Įgalioti Lazdijų r. Kapčiamiesčio Emilijos Pliaterytės mokyklos direktorių pasirašyti šio sprendimo 1 punkte nurodytų patalpų panaudos sutartį.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus šį projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus vyr. specialistė Ineta Junelienė